**Тэма:** Прыстаўка.

**Мэта**: паглыбіць разуменне ролі прыстаўкі ў фарміраванні значэння слова.

**Адукацыйныя задачы:**

* замацоўваць уменні вызначаць прыстаўку ў словах;
* узбагачаць слоўнікавы запас вучняў словамі з прыстаўкамі;
* пашыраць лексічны запас.

**Развіваючыя задачы:**

* садзейнічаць развіццю звязнага маўлення, увагі, памяці вучняў.

**Выхаваўчыя задачы:**

* выхоўваць уважлівае станаўленне да слова;
* садзейнічаць выхаванню беражлівых адносін да прыроды.

**Тып урока:** замацаванне вывучанага матэрыялу.

**Абсталяванне:** карткі з рознаўзроўневымі заданнямі, урывак з твора Антоніа Вівальдзі “Времена года” (“Зіма”), мультымедыйная прэзентацыя, падручнік “Беларуская мова, 3 клас”, рабочыя сшыткі.

**Ход урока:**

**I. Арганізацыйны момант. Стварэнне псіхалагічнага настрою.**

* На дошцы прыказкі пра сяброўства, злучыць пачатак і канец.
* Чаму вучаць?
* Жадаю вам добрага настрою, поспехаў і атрымаць новыя веды.
* Не забывайцеся пра прыказкі і працуйце дружна, дапамагайце адзін аднаму.

**II.Праверка дамашняга задання.**

**Пр. 6, с. 6**

* Назавіце словы з прыстаўкамі.
* Назавіце формы аднаго і таго ж слова. Чаму вы так лічыце?

**III. Чыстапісанне.**

-Давайце шэптам вымавім слова ***зіма.***

- Што вы ўявілі, калі пачулі гэта слова? (снег, мароз, сцюжа, лыжы, канькі, Новы год і інш.)

-А вы любіце зіму? За што?

-З якой літары пачынаецца слова ***зіма?***

-Дайце характарыстыку гука, які абазначаецца літарай **з.**

*(зычны, парны, звонкі, мяккі).*

-Прапішыце літару з і спалучэнні літар.

***З зм зі за***

-Запішыце слова зіма і падбярыце роднасныя словы.

***зіма зімаваць зімовы***

-Назавіце агульную частку.

-Абазначце корань.

-Складзіце сказ.

*Зімовую, завіруха, песеньку, зав…ла.*

* Як разумееце слова “Завіруха”? (Моцны веце налятае і падымае снег з зямлі). Падбярыце сінонімы. *(завея, мяцеліла*).

-Якую літару напішам у слове завяла? На якое правіла?

-Спішыце сказ.

-Падкрэсліце галоўныя члены сказа.

-Знайдзіце слова з прыстаўкай. (завяла)

-У якім значэнні ўжываецца слова завяла? (*пачала*)

-Змяніце прыстаўку так, каб утварыліся новыя аднакаранёвыя словы.

*(прывяла, адвяла, павяла, падвяла)*

-Адкажыце на пытанне: Якая роля прыстаўкі? (*утварае новыя словы)*

– Зіма паслала сення нам на урок сваіх памочніц-сняжынак. Яны прынеслі вам заданне цікавае заданне.

**IV. Слоўнікавая работа (на дошцы).**

Выйсці, вый-сці (для пераносу). Націск.

**Запісаць антонім:** выйсці – зайсці.

Са слоўнікавым словам і антонімам скласці сказ і запісаць.

*Вольга зайшла ў клас, а пеця выйшаў.*

**IV. Паведамленне тэмы і задач урока.**

* Сёння мы працягваем вывучаць тэму “Прыстаўка”, будзем вучыцца выдзяляць прыстаўкі ў словах, выкарыстоўваць іх у сваёй мове.
* Прыгадайце, што такое прыстаўка?
* Для чаго служыць прыстаўка?
* Яшчэ адно заданне прынесла вам сняжынка.

**Пр.7, с.7 Калектыўная работа.**

* Прачытайце. Якія галасы ў прыроды?
* Выпішыце выдзеленыя словы ў два слупкі: у першы - словы з прыстаўкай, у другі - без прыстаўкі.

*непагода пагода*

*пачуеш пара*

- Хто адкажа, як вызначыць прыстаўку ў словах?

- Якія з гэтых слоў з’яўляюцца аднакаранёвымі?

2. Складанне алгарытму вызначэння прыстаўкі ў слове (вызначэнне прыстаўкі ў слове *пагаварыць).*

**АЛГАРЫТМ.**

1. **Падбіраем аднакаранёвыя словы без прыстаўкі або з іншымі прыстаўкамі.**

*Пагаварыць – гаварыць, гаворка.*

*Загаварыць, адгаварыць, выгаварыцца*

1. **Знаходзім у аднакаранёвых словах корань.**

*Па****гавар****ыць –* ***гавар****ыць,* ***гавор****ка.*

*За****гавар****ыць, ад****гавар****ыць, вы****гавар****ыцца.*

1. **Частка слова, якая знаходзіцца перад корнем, і будзе прыстаўка.**

***па****гаварыць*

1. **Абазначаем прыстаўку:**

пагаварыць

**Самастойная работа (вусна).**

- Вызначце прыстаўку ў словах:

1рад - намаляваць; 2 рад - пераляцець; 3 рад - прачытаць (карыстаючыся алгарытмам) .

**V. Гульня-фізкультхвілінка.**

Настаўнік называе словы, калі ёсць прыстаўка, то вучні прысядаюць.

Плыць, пераплыць, пераезд, папера, паехаць, заварка, замак, нялёгкі, нядзельны, пашуеш, чуеш,

**VI. Замацаванне вывучанага матэрыялу**

- пр. 9 (па варыянтах).

**Работа ў парах**

-А зараз вас чакае работа ў парах. Мы даведаемся, як жывёлы рыхтуюцца да зімы.

Прачытайце заданне. Падбярыце прыстаўкі да слоў, каб яны адпавядалі сэнсу сказа. (на картках)

Зімою

Некаторыя птушкі і звяры (ад-/ за-)пасаюць корм на зіму. Выдры (на-/пад)лавілі і (на-/за-) хавалі ў норах рыбы. Вавёркі (па-/на-)сушылі грыбоў і арэхаў. Толькі мядзведзі (за-/пад-)лезуць у бярлог і (па-/за)снуць на ўсю зіму.

**Праверка:** чытае адзін вучань.

-Які вынік можна зрабіць адносна ўжывання прыставак у сказе? *(Ад выбару прыставак залежыць сэнс сказа)*

-Як да зімы рыхтуюцца ваўкі? (не рыхтуюць корм, а шукаюць, чым можна пажывіцца, бегаючы па лесе) **Ваўка ногі кормяць**

-А як чалавек дапамагае жывёлам і птушкам зімою? (адказы вучняў)

Самастойная работа (пр.10), два чалавека каля дошкі працуюць, астатнія ў сшытках.

**VII. Тэставая работа**

- Сёння на ўроку мы з вамі выканалі шмат розных заданняў. А зараз для вас апошняе выпрабаванне - тэставае заданне.

***1.З якімі выказваннямі вы згодны.***

а) Прыстаўка – гэта пастаянная частка слова, якая стаіць перад коранем.

в) Прыстаўка служыць для ўтварэння новых слоў.

***2.У якіх словах ёсць прыстаўка?***

а) узляцеў б) пабег в) гадзіннік г) заспявалі

***3.Выбраць правільнае сцвярджэнне.***

а) Прыстаўка пішацца са словам заўсёды разам.

б) Прыстаўка пішацца са словам асобна.

- Зверце свае адказы з ключом. (1 – в ; 2 – а, б, г; 3 - а)

**VII. Вынік урока.**

- Што такое прыстаўка?

- Для чаго служыць прыстаўка?

- Назавіце словы з прыстаўкамі.

**VIII.Рэфлексія**

- А зараз ацаніце сваю работу, закончыўшы выказванні***.***

**Я навучыўся…**

**Мне было цікава…**

**У мяне выклікала цяжкасці…**

-Абагульняючы вашы адказы, можна з упэўненасцю сказаць, што вы навучыліся выдзяляць прыстаўкі ў словах, выкарыстоўваць словы з прыстаўкамі ў сваёй мове. А гэта значыць, што мэта нашага ўрока дасягнута. Вы актыўна і старанна працавалі і ўзнагародай за вашу працу будуць адзнакі. (выстаўленне адзнак з каменціраваннем вынікаў вучэбнай дзейнасці вучняў)

**IX. Дамашняе заданне.**